./data/stoa0275/stoa010/stoa0275.stoa010.opp-lat1.xml
Quodsi Christus deus, quiaet homo mortuus secundum scripturas et sepultus secundum easdem,huic quoque legi satisfecit forma humanae mortis apud inferosfunctus, nec ante ascendit in sublimiora caelorum quam descenditin inferiora terrarum, ut illic patriarchas et prophetas compotessui faceret, habes et regionem inferum subterraneam credere,et illos cubito pellere qui satis superbe non putent animas fideliuminferis dignas  Servi super dominum, et discipuli supermagistrum, aspernati, si forte, in Abrahae sinu expectandae resurrectionissolatium capere  Sed in hoc, inquiunt, Christus inferosadiit, ne nos adiremus  Ceterum quod discrimen ethnicorum etChristianorum, si carcer mortuis idem? Quomodo ergo animaexhalabit in caelum, Christo illic adhuc sedente ad dexteram patris,nondum dei iussu per tubam archangeli audito, nondum illis,quos domini adventus in saeculo invenerit, obviam ei ereptis inaÃ«rem, cum his qui mortui in Christo primi resurgent? Nulli patetcaelum, terra adhuc salva, ne dixerim clausa  Cum transactioneenim mundi reserabuntur regna caelorum  Sed in aethere dormitionostra cum puerariis Platonis, aut in aÃ«re cum Ario, aut circalunam cum Endymionibus Stoicorum  Immo, inquis, in paradiso,quo iam tunc et patriarchae et prophetae appendices dominicae resurrectionis ab inferis migraverint  Et quomodo Ioanni in spirituparadisi regio revelata, quae subicitur altari, nullas alias animasapud se praeter martyrum ostendit? Quomodo Perpetua fortissimamartyr sub die passionis in revelatione paradisi solos illic commartyressuos vidit, nisi quia nullis romphaea paradisi ianitrixcedit nisi qui in Christo decesserint, non in Adam? Nova morspro deo et extraordinaria pro Christo alio et privato excipiturhospitio  Agnosce itaque differentiam ethnici et fidelis in morte,si pro deo occumbas, ut paracletus monet, non in mollibus febribuset in lectulis, sed in martyriis, si crucem tuam tollas et sequarisdominum, ut ipse praecepit  Tota paradisi clavis tuus sanguisest  Habes etiam de paradiso a nobis libellum, quo constituimusomnem animam apud inferos sequestrari in diem domini